**РЕПУБЛИКА СЕВЕРНА МАКЕДОНИЈА**

**Министерство за земјоделство шумарство и водостопанство**

**Нацрт-закон за воспоставување на советодавен систем за земјоделство и рурален развој**

**Јули, 2022**

**Нацрт -закон за воспоставување на советодавен систем за земјоделство и рурален развој**

**I. Општи одредби**

**Член 1**

Со овој закон се уредуваат условите за воспоставување на Советодавниот систем за земјоделство и рурален развој, обезбедувањето советодавни услуги, условите за сертификација на советници, овластување, регистрација и лиценцирање на давателите на советодавни услуги, водење регистер на даватели на советодавни услуги и на советници, како и други важни прашања за организацијата и спроведувањето на советодавниот систем за земјоделство и рурален развој

 **Член 2**

Советодавниот систем се воспоставува со цел да се подигнат и подобрат нивото на знаење, вештините и капацитетот на земјоделците и другите рурални страни, преку обезбедување совети за правилна примена на законодавството на ЕУ и националното законодавство, добрите земјоделски и еколошки практики и помош во поддршката за подобрување на конкурентноста во земјоделството, оддржливите земјоделски практики, иновациите во развојот на земјоделско-прехранбените пазари, промовирање на развојот на претприемништвото и руралните бизниси, ублажување и адаптација на климатските промени, аспекти на биодиверзитетот и животната средина, јавното здравје, здравјето и благосостојбата на животните и сите други приоритети и активности утврдени во програмите за поддршка на земјоделството и руралниот развој.

**Дефиниции**

**Член 3**

Одделни изрази употребени во овој закон го имаат следново значење:

*1.* **„Совет“** е услуга за обезбедување техничко стручно мислење и / или препорака на одредена тема (на фарма, земјоделско стопанство или други локации) за поддршка на земјоделците, вклучувајќи одгледувачи на добиток, земјоделско-прехранбени претпријатија, рурални бизниси и домаќинства во донесувањето одлуки (за производи, процеси, перформанси) .

*2.* **„Советник“** е физичко лице кое може да биде самовработено или вработено кај јавен или приватен давател на советодавни услуги, кое има искуство и соодветно образование за одредени теми за кои советникот е обучен и сертифициран и има вештини и компетенции за давање советодавни услуги.

*3.* **„Советодавни услуги“** се услуги што ги пружаат правни и физички лица на земјоделци, рурални земјоделски стопанства и неземјоделски претпријатија кои ги вршат своите дејности во руралните средини. Овие услуги може да го опфаќаат секој технички, финансиски, економски, еколошки, правен и социјален аспект што му е потребен на корисникот на таквата услуга.

*4.* **„Даватели на советодавни услуги** “ се физички и правни лица (јавни и приватни), кои се лиценцирани и регистрирани за давање советодавни услуги и кои ги имаат потребниот капацитет, ресурси и експертиза за давање на низа советодавни услуги во областа за која се регистрирани и лиценцирани.

5. „**Јавни даватели на советодавни услуги“** се сите државни органи, организации и институции кои можат да вршат стручни технички, научни, истражувачки и образовни активности од областа на земјоделството и руралниот развој и кои ги исполнуваат условите за овластување и лиценцирање на даватели на советодавни услуги.

*6.* **„Советодавен систем за земјоделство и рурален развој“** е комбинација на советодавните структури, системи и услуги и соодветните механизми за испорака, насочени кон операционализација на процесите и процедурите за ефективно и ефикасно спроведување.

*7.* **„Систем на знаење и информации во земјоделството“** е комбинирана организација и проток на знаење помеѓу поединци, организации и институции кои користат, споделуваат и развиваат знаења од областа на земјоделството, шумарството и други сродни области. Овој систем го олеснува протокот на знаење и иновациите кои можат да им помогнат на земјоделците, шумарите и руралните заедници да се соочат со предизвиците преку ефикасно и ефективно споделување на знаењата.

8. **„Регистар**“ е систем за евиденција кој содржи податоци за сите лиценцирани даватели на советодавни услуги и сертифицирани советници.

*9.* **„Лиценца за советодавни услуги“** е документ издаден од Министерството за земјоделство, шумарство и водостопанство, на јавен или приватен давател на советодавни услуги, за вршење советодавни услуги.

*10.*  **„Обука“** е стекнување на знаења, вештини и компетенции за пружање советодавни услуги во областа на земјоделството и руралниот развој преку специјално развиени програми за стручно образование во согласност со законодавството за образование на возрасни лица.

11. „**Сертификат за советник**“ е документ издаден од Министерството за земјоделство, шумарство и водостопанство на советник, кој има вештини и компетенции за давање советодавни услуги.

12 „IT систем за управување и следење на АСАРД“ е веб-базиран систем развиен со цел да го поддржи управувањето, спроведувањето и мониторингот на системот за советодавни услуги во земјоделството и руралниот развој и за споделување информации со земјоделци, советници, агро-бизниси, рурални домаќинствата и неземјоделските претпријатија кои својата дејност ја вршат во рурални средини.

**Член 4**

Организацијата, спроведувањето и обезбедувањето советодавни услуги во рамките на Советодавниот систем за земјоделство и рурален развој се во надлежност на Министерството за земјоделство, шумарство и водостопанство (во натамошниот текст: Министерството).

**II. СТРУКТУРИ ЗА СТРАТЕШКО УПРАВУВАЊЕ И КООРДИНАЦИЈА НА СОВЕТОДАВНИОТ СИСТЕМ ЗА ЗЕМЈОДЕЛСТВО И РУРАЛЕН РАЗВОЈ**

**Стратешко управување и координација**

**Член 5**

1. Надлежен орган за управување со Советодавниот систем за земјоделство и рурален развој (во натамошниот текст: АСАРД) и координација на Системот на знаење и информации во земјоделството (во понатамошниот текст: АКИС) е Министерството.
2. Стратешкото планирање и програмирање на работата, прегледот и следењето на развојот и спроведувањето на АСАРД и АКИС го врши Стручното советодавно тело - Совет за мониторинг и координација на АСАРД и АКИС (во натамошниот текст: Советот).
3. Советот се формира со одлука од министерот.
4. Со Советот претседава раководителот на Секторот за рурален развој во рамките на Министерството.
5. Советот е составен од членови, претставници на органите на државната управа и приватни организации чии надлежности се поврзани со спроведување и унапредување на политиките во областа на земјоделството и руралниот развој.
6. Индивидуалните претставници се номинирани од страна на нивните соодветни организации по покана од Министерството.
7. Членството може да се прошири и на други релевантни министерства и заинтересирани страни во областа на земјоделството, руралниот развој, истражувањето и образованието, како што ќе се побара по препорака на Советот до Министерството. Другите учесници може да бидат поканети ад-хок да присуствуваат на состаноците, од страна на претседавачот на Советот и/или со одлука на Советот.
8. Советот ќе има право да доставува сопствени предлози до Министерството.
9. Советот свикува седници и се состанува по потреба, најмалку двапати годишно.
10. Советот донесува Деловник за работа.

**Член 6**

**Надлежности на Советот**

1. Советот ги врши следните задачи и активности:
2. Дава препораки за стратешки развој, управување, координација и надзор на АСАРД и АКИС.
3. Дава мислење и препораки за предлози за планирање и финансирање на ресурсите на АКИС и АСАРД.
4. Ги разгледува извештаите од мониторингот и евалуацијата за проценка на напредокот во спроведувањето на стратегиите, програмите и работните планови на Министерството во однос на управувањето и спроведувањето на АКИС и АСАРД.
5. Дава мислење за нацрт прописи, меѓународни договори и други акти поврзани со АСАРД и АКИС.
6. Врши други задачи и активности кои се сметаат за неопходни за подобрување на управувањето, координацијата и спроведувањето на АКИС и АСАРД.
7. Донесува внатрешни процедури за својата работа.
8. Советот до Министерството во форма на информации со заклучок ги изложува мислењата и ставовите што произлегуваат од седницата.

**Оперативно управување и координација на АСАРД и АКИС**

**Член 7**

(1)Министерството обезбедува административна и техничка поддршка за работењето на АСАРД и АКИС и работата на Советот.

(2) Надлежностите на Министерството поврзани со поддршка на работата на Советот се однесуваат на:

1. поддршка во воспоставувањето и олеснувањето на соработката со меѓуминистерските сектори и други надворешни заинтересирани страни за да се изготват препораки за развој на стратегија на АКИС, вклучувајќи дефинирање приоритети и развој на програми за поддршка кои го надополнуваат и придонесуваат во спроведувањето политики за земјоделство и рурален развој, стратегии и потреби на заинтересираните страни.
2. Давање препораки за развој на наставните програми за стручно образование и обука за советници и даватели на советодавни услуги.
3. Давање препораки за програмите за обука на земјоделците и другите заинтересирани страни во руралните средини во согласност со редовните проценки на потребите за обука.
4. Поддршка во воспоставувањето соработка помеѓу различни тела и институции вклучени во истражувањето, советувањето, образованието и иновациите преку координација и вмрежување.
5. Развој во соработка со надлежните тела, технички насоки и редовна координација и комуникација со давателите на советодавни услуги за националните и стандардите на ЕУ, промените во законодавството и други технички аспекти кои можат да влијаат и/или би имале влијание врз опсегот, содржината или квалитетот на понудените советодавни услуги.
6. Сите дополнителни проценки поврзани со перформансите на AСАРД и AКИС за понатамошна проценка на ефикасноста и ефективноста на системите, согласно потребите.
7. Координација на севкупното извршување на советодавните услуги и работењето на АКИС.

(3) Надлежноста на Министерството во однос на поддршката на АСАРД се однесува на:

1. Информирање на давателите на советодавни услуги и советниците за постапката и начинот на регистрација и лиценцирање.
2. Промовирање и поттикнување за пристапот на АКИС меѓу корисниците и учесниците од АСАРД и информирање за придобивките од понудените советодавни услуги, достапната поддршка и начините за пристап до неа.
3. Проверка и контрола на поднесените барања за регистрација и издавање на сертификати на советници.
4. Проверка и контрола на поднесените барања за регистрација и издавање овластувања и лиценци за давање услуги.
5. Проверка на советниците ангажирани од јавни и приватни даватели на советодавни услуги за да се утврди нивната подобност.
6. Одржување ажуриран регистар на сите лиценцирани даватели на советодавни услуги и регистар на сертифицирани советници.
7. Следење и оценување на перформансите на АСАРД преку проверки и проценки на лиценциранитe даватели на советодавни услуги и советниците овластени да нудат услуги.
8. Оддржување на ИТ системот за управување и следење на АСАРД и превземање активности за негово соодветно користење од страна на сите лиценцирани јавни и приватни даватели на советодавни услуги и советници.
9. Координација на организацијата и извршувањето на стручните програми за обука на давателите на советодавни услуги и советниците.
10. Ревидирање на извештаите за извршените советодавни услуги изготвени од давателите на советодавни услуги и избраните тела за обука за стручно образование за спроведување стручна обука на советници.

(4) Со цел ИТ системот за управување и следење на АСАРД правилно да функционира и соодветно да се одржува, Министерството и Агенцијата за финансиска поддршка на земјоделството и руралниот развој мора да разменуваат податоци и информации помеѓу овој систем, системот за интегрирана администрација и контрола и други регистри што ги води Агенцијата.

**III. СОВЕТОДАВНИ УСЛУГИ И НИВНАТА ОРГАНИЗАЦИЈА**

**Член 8**

1. Советодавните услуги се обезведуваат со цел зголемување на знаењето за поддршка на конкурентноста и модернизацијата на земјоделското производство, зголемување на профитабилноста на производството и стандардите на производите и квалитетот, производство на безбедна храна, поттикнување за формирање групи на земјоделски производители, развој на преработката и маркетингот на земјоделско-прехранбените производи согласно барањата на пазарот и потрошувачите, интеграција на иновативни практики, отпорност кон климатските промени, вклучувајќи ги шумарството и агроекологијата, зачувување на природните ресурси, благосостојба на животните, заштита на животната средина, социјална поддршка и развој на руралниот бизнис.
2. Советодавните услуги им се нудат на земјоделците, земјоделските работници, групите производители, корисници и сопственици на земјоделско земјиште, одгледувачите на добиток, сопствениците на шуми, малите и средните рурални бизниси во руралните средини и други потенцијални корисници на советодавни услуги.
3. Советодавните услуги можат да бидат: **персонализирани** (целни, индивидуални) услуги за обезбедување конкретни решенија или **групни услуги** кои ги покриваат заедничките потреби или интереси за мала група корисници на совети или **опсежни совети** чија цел е подигнување на свеста кај поголеми групи корисници на услугата.
4. Советите мора да бидат непристрасни а промовирањето или рекламирањето брендови, производи, даватели на услуги или добавувачи е забрането.
5. Давателите на советодавни услуги мора редовно да водат евиденција за советодавните услуги што се нудат, и да ја споделат на барање на Министерството за целите на мониторинг и проценка.

 **Опсег на советодавни услуги**

 **Член 9**

Советодавните услуги во земјоделството и руралниот развој се однесуваат на:

1. Давање насоки и објаснување на услови, критериуми и обврски на земјоделците и другите корисници кои ќе произлезат од шемите за државна поддршка.
2. Поддршка во подготвката на барањата за поддршка за финансиска помош или пристап до кредити за земјоделците и претпријатијата кои работат во руралните области.
3. Усогласеност со законските барања за управување, добрите земјоделски и еколошки услови и сите други национални стандарди.
4. Поддршка за примена на добри и одржливи земјоделски практики
5. Поддршка за ефикасно спречување на, и управување со ризик, вклучувајќи го и ублажувањето и прилагодувањето на климатските промени.
6. Поддршка за правилна примена на стандардите за преработка и маркетинг и барањата за искористување на локалните и меѓународните пазари.
7. Поддршка за креирање нови рурални бизниси и иницијативи за развој на руралната заедница преку земјоделство, диверзификација и развој на бизниси поврзани со земјоделството.
8. Поддршка во формирање организации на производители и други форми на групи на производители.
9. Поддршка за примена и користење дигитални технологии и иновативни решенија во земјоделските и руралните области.
10. Поддршка за правилно спроведување и извршување на законските одредби од областа на земјоделството и руралниот развој.
11. Поддршка во спроведувањето на постапката за вработување, обврските на работодавачите, здравје и безбедност при работа и социјална поддршка во земјоделските заедници.

**Сертификација на советници**

 **Член 10**

(1). Физичките лица треба да ги исполнуваат следните услови за да бидат овластени и запишани во Регистарот на сертифицирани советници:

1. да поседуваат диплома издадена од високообразовна институција по предметите и темите релевантни за советите што ќе ги нудат.
2. да имаат сертификат издаден од лиценцирана образовна институција за завршено стручно образование и обука за советници.
3. да достават доказ за непостоење судир на интереси.
4. да достават уверение за неосудуваност.

(2).Поврзаност на советниците со правни лица:

1. Советници кои се ангажирани кај јавниот давател на советодавни услуги не може да бидат ангажирани од давател на советодавни услуги кое е приватно лице.
2. Советниците може да бидат ангажирани да нудат услуги кај јавни даватели на советодавни услуги, а истовремено да нудат услуги кај давател на советодавни услуги кое е приватно лице.

(3). Советниците се должни:

1. Редовно да посетуваат стручни обуки кои ги нудат образовните институции овластени од Центарот за учење за возрасни.
2. да го приложат сертификатот издаден од овластената институција за обука како дел од исполнувањето на условите за сертификација на советници.

(4). Министерството води регистар за сите сертифицирани и регистрирани советници и на својата веб страница објавува ажурирана листа на сите сертифицирани советници.

Министерството на својата веб-страница ги објавува информациите за достапните програми за обука и термините за обука.

(6). Ако давателот на советодавни услуги треба да ангажира меѓународни експерти за одредени советодавни услуги, тоа може да го стори ако се исполнети условите од став (1), подставовите 1, 2) и 3) од овој член.

(7). Министерот ги пропишува формата, содржината и начинот на водење на регистарот, деталните услови за сертификација, регистрација и причините за бришење на советниците од регистарот, како и програмата за обука на советниците и начинот на спроведување.

 **Бришење од регистарот на сертифицирани советници**

 **Член 11**

(1) Министерот со решение ги брише регистрираните советници од регистарот на овластени советници ако:

1. не исполнуваат еден од условите од членот 10 став (1) на овој закон;
2. не посетуваат редовно стручни обуки согласно планот за спроведување на обуките,
3. не ја завршат успешно обуката и не добијат сертификат;
4. се утврди дека тој / таа ја врши советодавната улога непрофесионално и постапува спротивно на одредбите на овој и други закони.

Против решението од ставот (1) на овој член, советникот може, во рок од 15 дена од денот на приемот, да поднесе жалба до Државната комисија за одлучување во управна постапка и постапка за вработување од втор степен (или директно до управен суд).

**Регистрација и лиценцирање на даватели на советодавни услуги**

 **Член 12**

1. Лиценцата се издава на даватели на советодавни услуги кои ги исполнуваат следниве услови:
2. поднеле барање за лиценцирање и регистрација во Регистарот на лиценцирани даватели на советодавни услуги.
3. имаат соодветна управувачка структура која осигурува правилно функционирање и организација на услугите.
4. поседуваат или можат да покажат дека имаат пристап до основните капацитети за организирање и вршење на советодавни услуги.
5. имаат пристап до сертифицирани и редовно обучувани советници релевантни за спектарот на услуги кои ќе ги нудат или до меѓународни експерти. ако е потребно.
6. обезбедат доказ дека немаат судир на интереси кои произлегуваат од каков било друг јавен или приватен интерес.
7. Давателите на јавни советодавни услуги кои сакаат да се регистрираат во Регистарот на лиценцирани даватели на советодавни услуги не мора да поднесуваат барање за регистрација. Сепак, тие се должни да покажат дека ги исполнуваат условите од ставот (1) на овој член.
8. Министерството води регистар на сите лиценцирани даватели на советодавни услуги и на својата веб-страница објавува ажурирана листа.
9. Давателите на советодавни услуги можат да поднесат барање за добивање лиценца за извршување на една или повеќе од советодавните услуги од Член 9 (1).
10. Јавните даватели на советодавни услуги мора да ги нудат најмалку услугите дефинирани во член 9 (1), (3), (4), (10) и (11).
11. Министерот ги пропишува формата и содржината на барањето за лиценцирање и запишување во регистарот, формата, содржината и начинот на водење на регистарот, како и причините за бришење на лиценцираните даватели на советодавни услуги од регистарот, формата, содржината и начинот на издавање на лиценцата, нејзината важност, како и формата, роковите за доставување и содржината на извештајот за работата на давателите на советодавни услуги.

**Бришење од Регистарот** **на лиценцирани даватели на советодавни услуги и одземање на лиценцата**

 **Член 13**

1. Министерот со решение ги брише давателите на советодавни услуги од регистарот на лиценцирани даватели на советодавни услуги доколку:
2. не исполнуваат еден од условите од членот 12 став (1) на овој закон;
3. доколку дојде до промени, во рок од 30 дена од денот на промената не го известат Министерството за таа промена.
4. се утврди дека советодавната улога ја вршат непрофесионално и постапуваат спротивно на одредбите на овој и други закони.
5. во случај на банкрот.
6. делегираат работа или ангажираат други даватели на советодавни услуги или советници за вршење на работата за која се лиценцирани и регистрирани.
7. во случај да престанат да работат како даватели на советодавни услуги
8. по објавувањето на одлука со која се менува назначувањето на јавен давател на советодавни услуги со која тие повеќе не се во можност да вршат такви услуги.
9. не ги исполнуваат обврските за следење, известување и евалуација на процесите што ги спроведува министерството
10. даваат лажни информации и податоци релевантни за добивање и задржување на лиценцата.
11. Против решението од ставот (1) на овој член, давателот на советодавни услуги може, во рок од 15 дена од денот на приемот, да поднесе жалба до Државната комисија за одлучување во управна постапка и постапка за вработување од втор степен (или може директно да оди до управен суд).

Давателите на советодавни услуги мора да водат евиденција за обезбедените советодавни услуги, што претставува основа за изготвување годишни извештаи кои се должни да ги достават до Министерството, најдоцна до 31 јануари во тековната година за претходната година.(4) Против решението од став (1) на овој член, давателот на советодавни услуги може, во рок од 15 дена од денот на приемот, да поднесе жалба до Државната комисија за одлучување во управна постапка и во втор степен (или може да оди директно до управен суд).

**Доверливост и споделување на информации**

 **Член 14**

(1) Давателите на советодавни услуги не вршат контрола и инспекциски надзор.

(2) Инспектор вработен во инспекциска служба не може да дава советодавни услуги, ниту да биде ангажиран во правно лице кое дава советодавни услуги, најмалку една година по престанокот на работниот однос како инспектор.

(3) Податоците со кои располагаат давателите на советодавни услуги се јавни, освен податоците кои се сметаат за лични податоци и податоците кои се сметаат за деловна тајна.

(4) Податоците од ставот (3) на овој член по барање, се доставуваат до Министерството, согласно прописите за заштита на личните податоци и прописите за доверливи информации.

(5) Податоците од ставот (4) на овој член може да се користат само за целта за која се обезбедени и не може да се менуваат или да им се даваат на други лица.

(6) Сите податоци во ИТ системот за управување и следење на АСАРД треба да се обработуваат во согласност со прописите за заштита на личните податоци и прописите за доверливи информации.

**Финансирање**

 **Член 15**

1. Финансирањето на советодавните услуги се врши преку:

1) Буџетот на Република Северна Македонија.

2) донации и

3) други извори во согласност со законот.

1. Финансирањето е обезбедено:
2. за основање и работа на новоформираните даватели на советодавни услуги.
3. За организација и испорака на совети на корисниците на овие услуги.
4. за обука на советници.
5. за работа на мрежата АКИС.
6. за исполнување на одговорностите и работата на Министерството и Советот и како што е утврдено во овој закон.
7. Начинот и условите за финансирање на работата и активностите на давателите на советодавни услуги и советниците, прифатливите трошоци, висината на финансирањето и дополнителните услови ги пропишува министерот.

**Надзор**

 **Член 16**

(1) Надзор над спроведувањето на одредбите од овој закон и донесените прописи врши Министерството.

(2) Инспекцискиот надзор се врши преку Државниот инспекторат за земјоделство од страна на државните инспектори за земјоделство (во натамошниот текст: инспектори).

(3) Субјектите се должни да им овозможат на административните службеници и инспекторите да вршат контрола и инспекциски надзор.

**Овластувања на државниот инспектор за земјоделство**

 **Член 17**

Државниот инспектор за земјоделство, покрај своите овластувања кои произлегуваат од Законот за државниот инспекторат за земјоделство, ги има и следните овластувања и надлежности:

1. ја проверува точноста на секоја информација обезбедена за целите на регистрација и лиценцирање советници и даватели на советодавни услуги.
2. ја проверува работата на давателот на советодавни услуги или советниците.
3. проверува дали давателот на советодавни услуги води соодветна евиденција.
4. ја проверува усогласеноста со спроведувањето на работните планови и програми, особено во случај на јавна поддршка/финансирање.
5. ги проверува секоја пријава или претсавка за потенцијален прекршок, доставени до Министерството или други органи.
6. проверува дали субјектите што се под надзор работат во согласност со обврските кои произлегуваат од овој закон и подзаконските акти.

**IV. ПРЕКРШОЧНИ САНКЦИИ**

 **Член 18**

(1) Глоба во износ од 75 до 225 евра во денарска противвредност ќе се изрече за прекршок на давателот на советодавна услуга, доколку е физичко лице и глоба во износ од 300 до 850 евра во денарска противвредност за прекршок на давателот на советодавна услуга, доколку е правно лице, ако е констатирано дека:

1. за целите на регистрација и лиценцирање биле дадени лажни информации.
2. е дадена лажна изјава со цел да се добие или задржи лиценцата.

(2) Глоба во износ од 85 до 355 евра во денарска противвредност ќе му се изрече за прекршок на одговорното лице кај давателот на советодавната услуга за сторен прекршок од став 1 на овој член.

(3) Покрај глобата од став 1 на овој член, давателот на советодавни услуги кое е правно лице ќе биде казнет со прекршочна санкција - привремена забрана за вршење одделна дејност односно за обезбедување советодавни услуги, согласно законот за прекршоците.

(4) Покрај глобата од став 1 на овој член за давателот на советодавни услуги, кое е правно лице, одговорното лице во тоа правно лице може да биде казнето со прекршочна санкција - забрана за вршење на дејност за обезбедување советодавни услуги, согласно закон за прекршоците.

(5) За прекршоците утврдени во овој член, инспекторот е должен да му предложи на сторителот постапка за порамнување и спогодување пред да поднесе барање за поведување на прекршочна постапка до надлежниот суд.

**V. ПРЕОДНИ И ЗАВРШНИ ОДРЕДБИ**

 **Член 19**

Подзаконските акти предвидени со овој закон ќе се донесат во рок од два месеци од денот на влегувањето во сила на овој закон.

 **Член 20**

Советот за земјоделство и рурален развој ќе се формира најдоцна во рок од една година од денот на влегувањето во сила на овој закон.

 **Член 21**

Овој закон влегува во сила осмиот ден од денот на објавување во „Службен весник на Република Македонија“, а се применува три месеци од денот на влегувањето во сила.